ADVANC มีความเสี่ยงจากการแข่งขันสูงขึ้นโบรกฯ หั่นกำไรในปี 59-60 ลงเกือบ 30%
บล.ซีไอเอ็มบี (ประเทศไทย) หั่นกำไร ADVANC ปี 59-60 เกือบ 30% มองมีความเสี่ยงในการแข่งขันสูง เป้า 195 บ.
23 ธ.ค. 2558

บล.ซีไอเอ็มบี (ประเทศไทย) ระบุในบทวิเคราะห์ (23 ธ.ค.) ว่าปรับลดกำไรปกติของบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ใน 59-60 ลง 22-29% จาก 1) ขนาดของตลาดมือถือที่ลดลง 2) ส่วนแบ่งการตลาดที่ลดลง 3) การแข่งขันทางการตลาดที่รุนแรงมากขึ้น
ขณะที่ปรับลดราคาเป้าหมายที่อ้างอิง 59 DCF ลง 33% จาก 290 บาท เป็น 195 บาท จาก EBITDA margin ที่ปรับลงราว 5-9% และ CAPEX ที่เพิ่มขึ้นจากค่าใช้จ่ายที่เกิดขึ้นจากการประมูลที่คาดว่าจะเกิดขึ้นในปี 61
โดยราคาหุ้นปรับตัวลงแรงจากความเสี่ยงต่อกำไรและความไม่แน่นอนในการเปลี่ยนแปลงของโครงสร้างตลาดที่จะมีผู้เล่นเพิ่มขึ้นจาก 3 ราย ป็น 4 ราย หลังจากการประมูล 4G
ทั้งนี้ยังคงคำแนะนำ ซื้อ ให้ราคาเป้าหมาย 195 บาท Upside 25.4% โดย re-rating catalyst ได้แก่ 1) การรวมตัวของตลาด 2) ผลกระทบจากผู้เล่นรายใหม่ที่น้อยกว่าคาด 3) การจ่ายปันผลที่มากกว่าคาด 